Ziua internațională a veganilor și vegetarienilor. Ce spun cei ce au ales acest stil de alimentație.
Dietele pe bază de legume sunt la mare căutare. Dieta vegană și cea vegetariană este asociată cu scăderea în greutate şi reducerea riscului apariţiei diferitor afecţiuni cronice. Veganismul exclude toate alimentele de origine animală, de la carne şi fructe de mare, până la ouă, produse lactate sau orice alt ingredient derivat din animale, inclusiv mierea şi gelatina.
Știi deja că strămoșii noștri erau mari vânători. Dar, cu timpul, ne-am schimbat. Trăiești într-o lume accelerată și plină de consumerism, unde resursele planetei sunt pe terminate. Și ți-ai dat și tu seama că nu este tocmai sănătos să mănânci foarte multă carne.Așa că unii au renunțat complet la ea și au devenit vegani. Iar astăzi îi sărbătorim. Claudia Pavel se numără printre ei. Este cântăreață, iar de aproape 10 ani a renunțat de tot la carne. "Am renunțat prima oară la lactate, mi-a recomandat un medic treaba asta, înainte să îl am pe Noah acum 10 ani. După care la vreo 6 luni după ce am renunțat la lactate, am renunțat la carne. Și din motive etice și din motive medicale și, ca să nu fiu ipocrită, ca să arăt bine. Veganismul ne face mai frumoase, mai tinere, mai energice și cu siguranță mai sănătoase. Mi se pare fericirea supremă, și dacă ești fericit cu tine și cu stilul tău de viață poți să reușești orice îți propui", a spus Claudia Pavel, la Aleph News.Giselle Bundchen este și ea vegetariană. Este un model de origine germană și îmbină farfuriile colorate cu yoga.